**Køkkenchef til Café Glad i Sydbank Arena, Kolding**

I efteråret overtog vi forpagtningen af cafeen i Sydbank Arena og søger nu en dygtig og passioneret køkkenchef. Du skal være klar til at tage ansvar for både den daglige drift samt at fremtrylle lækkerier til både caféen og til de mange aktiviteter i huset, herunder konferencer, sportsarrangementer og større events.

Glad Mad og Service er en socialøkonomisk virksomhed, der leverer sund og lækker hjemmelavet mad samt Facility service på markedsvilkår. Det gør vi med en stab af medarbejdere, som består af både professionelle og assistenter med og uden handicap. Glad Mad og Service er også et uddannelsessted for unge med særlige behov.

I Glad Mad interesserer vi os for årstidernes udvalg, lokale råvarer og det sunde måltid. Maden bliver tilberedt fra bunden og vi bruger overvejende økologiske råvarer. Vi holder af både klassiske retter og moderne fortolkninger, hvor råvarerne sættes sammen på nye måder.

**Vi forventer**

Som køkkenchef vil du indgå i den daglige produktion i køkkenet og det bliver dit ansvar at skabe kvalitetsfyldte madoplevelser og holde et stærkt fokus på forretningen, samtidig med at du sikrer en god og rummelig atmosfære i køkkenet.

* Du er uddannet kok og har sans for kvalitet – og du ved hvad der rør sig i madverdenen
* Du har solid erfaring som køkkenchef og har oparbejdet en solid forretningsforståelse og mestrer rapportering, økonomi, indkøb, køkkenprocenter etc.
* Du er en stærk kommunikator, udadvendt og komfortabel med dialog på alle niveauer lige fra ledelse og medarbejdere hos vores kunde til gæster i cafeen
* Du er kendt for at sikre, at der altid er en god tone, høj trivsel og stor rummelighed i dit køkken
* Du er empatisk og du bidrager konstruktivt og engageret
* Du har lyst til at indgå i en virksomhed, som er drevet af at give mennesker med forskellige forudsætninger mulighed for at udnytte deres talent.

Det er ikke et krav men en stor fordel, hvis du har erfaring fra en lignende stilling med forpagtning i en sportshal, kulturhus, uddannelsesinstitution el.lign.

Det er en fuldtidsstilling og arbejdstiden ligger hovedsaligt i både dag- og aftentimerne. Der vil i forbindelse med events og arrangementer forekomme aften- og weekendarbejde. Løn- og ansættelsesvilkår sker i henhold kvalifikationer og overenskomst mellem 3F og Glad Mad og Service A/S. Tiltrædelse hurtigst muligt.

Kan du genkende dig selv i beskrivelsen, så vil vi blive meget glade for at høre fra dig – hellere i dag end i morgen! Send din ansøgning og CV samt evt. anbefalinger til os på job-kolding@gladmad.dk mrk. ’køkkenchef’.

Vi afholder samtaler løbende og lukker stillingsopslaget når vi har fundet den helt rigtige kandidat.

Har du spørgsmål til stillingen, er du meget velkommen til at kontakte vores cateringansvarlige køkkenchef, Allan Jakobsen på telefon 2496 0233.

Du kan læse mere om os på vores sites [**www.gladmad.dk**](http://www.gladmad.dk/)og **www.gladfacilityservice.dk**

*Glad Fonden er en registreret socialøkonomisk virksomhed, der arbejder indenfor bl.a. medier, kultur, køkken, service og uddannelse. Alle virksomheder er baseret på et tæt samarbejde mellem mennesker med og uden handicap. Vi er mere end 300 medarbejdere og 100 elever fordelt på 5 afdelinger i landet – vores hovedafdeling ligger i København.*

*Vi tror på, at mennesker med forskellige forudsætninger er et aktiv, der kan gøre det samfund, vi bor i, rigere, gladere og mere inspirerende.*

*Se mere om Glad Fonden på* [*www.gladfonden.dk*](http://www.gladfonden.dk)